open-index/open-wikipedia-markdown huggingface dataset:
ჯულიან ბარნსი

**ჯულიან პატრიკ ბარნსი** (; დ. 19 იანვარი, 1946) — ინგლისელი მწერალი. 2011 წლის ბუკერის პრემიის მფლობელი წიგნისთვის დასასრულის განცდა. მწერლის სამი ნაწარმოები ასევე წარდგენილი იყო ბუკერის პრემიაზე: ფლობერის თუთიყუში (1984), ინგლისი, ინგლისი (1998) და არტური და ჯორჯი (2005). წერს დეტექტივებსაც დენ კავანაჰის ფსევდონიმით. გარდა რომანებისა, გამოქვეყნებული აქვს ესეებისა და მოთრობების კრებულები. მიღებული აქვს სომერსეტ მოემის ჯილდო და ჯოფრი ფაბერის მემორიალური პრიზი.

## ბიოგრაფია
### ადრეული ცხოვრება
ჯულიან ბარნსი დაიბადა 1946 წლის 19 იანვარს, ლესტერში, ინგლისში. თუმცა, მისი დაბადებიდან 6 კვირის შემდეგ, მისი ოჯახი საცხოვრებლად ლონდონის გარეუბნებში გადავიდა. ბარნსის ორივე მშობელი ფრანგულის მასწავლებლები იყვნენ. იგი 1957 წლიდან 1964 წლამდე სწავლობდა „ლონდონის სკოლის ქალაქში“. 10 წლის ასაკში, ბარნსის დედამ მას უთხრა რომ მას დიდი წარმოსახვის უნარი ჰქონდა. 1956 წელს მისი ოჯახი საცხოვრებლად გადავიდა ნორდვუდში, მიდლექსში. ბარნსმა სწავლა ოქსფორდში, მაგდალინას კოლეჯში განაგრძო, სადაც იგი თანამედროვე ენებს დაეუფლა. სწავლის დამთავრების შემდეგ, 3 წლის განმავლობაში ოქსფორდის ინგლისური ენის ლექსიკონისთვის, ლექსიკოგრაფად მუშაობდა. შემდეგ კი, ჟურნალებისთვის, „New Statesman“-სთვის და „New Review“-ისთვის ლიტერატურულ რედაქტორად. „New Statesman“-ში მუშაობის დროს იგი საშინელ მორცხვობას განიცდიდა, ბარნსი ამბობს: „როდესაც ყოველკვირეული შეხვედრები იმართებოდა, მე ჩუმად ვიყავი და ვფიქრობდი რომ თანამშრომლების მუნჯი წევრი ვიყავი.“

## პირადი ცხოვრება 
ბარნსი პირად ცხოვრებასთან დაკავშირებით კონფიდენციალურობას ინარჩუნებს, თუმცა ინტერვიუების დროს, გულწრფელობით გამოირჩევა. მისი ძმა ჯონათან ბარნსი, ფილოსოფოსია. ბარნსი ადამიანების უფლებების ორგანიზაციის, „თავისუფლება წამებისაგან“-ის მფლობელია, სადაც იგი ხშირად მართავს ივენთებსა და კამპანიებს. 1983 წლიდან ცხოვრობს ჩრდილოეთ ლონდონში, ტუფნილის პარკში.

არის აგნოსტიცისტი.

ბარნსი 1979 წელს დაქორწინდა ლიტერატურულ აგენტზე, პეტ კავანაჰზე, რომელიც 2008 წლის 20 ოქტომბერს, ტვინის სიმსივნით გარდაიცვალა. ბარნსმა მეუღლის სიკვდილის შესახებ, თავისი წიგნის, „ცხოვრების დონეები“-ს ერთ-ერთ ესეში ისაუბრა.

## ბიბლიოგრაფია
### რომანები
* მეტროლენდი (1980)
* ფლობერის თუთიყუში (1984) — ბუკერის პრემიის ფინალისტი
* მსოფლიო ისტორია 10½ კარად (1989)
* ინგლისი, ინგლისი (1998) — ბუკერის პრემიის ფინალისტი
* არტური და ჯორჯი (2005) — ბუკერის პრემიის ფინალისტი
* დასასრულის განცდა (2011) — ბუკერის პრემიის გამარჯვებული
* დროის ხმაური (2016)
* ერთადერთი ამბავი (2018)

## რესურსები ინტერნეტში
* ოფიციალური საითი
* Official Website of Dan Kavanagh (pseudonym)
* Publisher's Website 
* The *Oxonian Review* on *Levels of Life*  
* Interview by the *Oxonian Review* (2008) 
* Guardian Books "Author Page" 
* Interview 
* Audio interview from Writing Lab 
* "Julian Barnes: Life as he knows it"
*
*

## სქოლიო
კატეგორია:დაბადებული 19 იანვარი
კატეგორია:დაბადებული 1946
კატეგორია:ინგლისელი მწერლები
კატეგორია:ბუკერის პრემიის ლაურეატები
კატეგორია:პოსტმოდერნისტი მწერლები
კატეგორია:ინგლისელი მემუარისტები
კატეგორია:ლონდონელი მწერლები
კატეგორია:XX საუკუნის ბრიტანელი რომანისტები
კატეგორია:XXI საუკუნის ბრიტანელი რომანისტები
კატეგორია:ინგლისელი მამაკაცი რომანისტები
კატეგორია:მწერლები ანბანის მიხედვით
კატეგორია:ცოცხალი ადამიანები
ჯულია ტეილორი

**ჯულია ტეილორი** (დ. 3 ნოემბერი, 1978, ბუდაპეშტი, უნგრეთი) — უნგრელი პორნომსახიობი. მან მონაწილეობა მიიღო „Private Media Group“-ის უამრავ ფილმში. იგი ნომინირებული იყო 4 ჯილდოზე 2000-2004 წლებში, მოიგო 3 ჯილდო.

## რესურსები ინტერნეტში
* 
* 
* 

კატეგორია:დაბადებული 3 ნოემბერი
კატეგორია:დაბადებული 1978
კატეგორია:უნგრელი ქალი პორნომსახიობი
კატეგორია:უნგრელი ქალი მსახიობები
კატეგორია:ბუდაპეშტში დაბადებულები
ანჯელინა კასტრო

**ანგელინა კასტრო** (; დ. 6 სექტემბერი, 1982, ჰავანა, კუბა) — ამერიკელი-კუბელი პორნომსახიობი. მისი დებიუტი პორნო-ინდუსტრიაში შედგა 2006 წელს. იგი მუშაობდა ისეთი ტოპ კომპანიებისთვის როგორებიცაა: Bang Bros, Reality Kings, Josh Stone Productions, Elegant Angel, Naughtly America, ScoreLand და Lethal Hardcore. იგი გახდა პირველი პორნოვარსკვლავი, რომელმაც მისცა ინტერვიუ რადიო „მარტის“, მაგრამ მოგვიანებით ინტერვიუ წაშლილი იქნა რადიო-ტელევიზია „მარტის“ ოფიციალური ვებ-გვერდიდან.

## ჯილდოები
* 2018 — AVN-ის ჯილდო — დიდი ლამაზი ქალის წლის საუკეთესო პერფორმატორი

## რესურსები ინტერნეტში
* 
* 

## სქოლიო
კატეგორია:დაბადებული 6 სექტემბერი
კატეგორია:დაბადებული 1982
კატეგორია:კუბელი ქალი პორნომსახიობები
კატეგორია:კუბელი ქალი მსახიობები
კატეგორია:ცოცხალი ადამიანები
კარლ ფრედერიკი (ჰოლშტაინ-გოტორპის ჰერცოგი)

**კარლ ფრედერიკ ჰოლშტაინ-გოტორპელი** (; დ. 30 აპრილი, 1700 — გ. 18 ივნისი, 1739) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ IV-ისა და ჰედვიგ სოფია შვედის ვაჟი. ჰოლშტაინ-გოტორპის ჰერცოგი 1702-39 წლებში. ცოლად ჰყავდა რუსეთის იმპერატორ პეტრე I-ის ასული ანა პეტროვნა, რომელთანაც შეეძინა მომავალი იმპერატორი პეტრე III. 

## ბიოგრაფია 
კარლ ფრედერიკი დაიბადა 1700 წლის 30 აპრილს. იგი იყო ჰოლშტაინ-გოტორპის ჰერცოგ ფრედერიკ IV-ისა და მისი ცოლის, ჰედვიგ სოფია შვედის ერთადერთი შვილი. მას სახელი მამის, ფრედერიკ IV-ისა და ბიძის, შვედეთის მეფე კარლ XII-ის პატივსაცემად დაარქვეს. 1702 წელს მამამისი პოლონელებმა მოკლეს ბრძოლაში, რის გამოც ორი წლის კარლ ფრედერიკი ჰერცოგი გახდა, თუმცა მის ნაცვლად ქვეყანას დედამისი მართავდა. 1708 წელს, დედამისის გარდაცვალების შემდეგ, მისი მეურვე დეიდამისი, ულრიკა ელეონორა შვედი გახდა. 

1721 წელს, დანიელებმა დაიპყრეს ჰოლშტაინ-გოტორპის საჰერცოგო და ნიშტადის ზავით კარლ ფრედერიკი საჰერცოგოდან გააძევეს. იგი ცდილობდა დაებრუნებინა დაკარგული ტერიტორიები, რის გამოც რუსეთის საიმპერატორო კარზე ჩავიდა. იგი დანიის წინააღმდეგ ალიანსის შექმნაზე ფიქრობდა, რისთვისაც მოსკოვში იგი რუსეთის იმპერატორ პეტრე I-ის ასულ ანაზე დაქორწინდა. 

კარლ ფრედერიკსა და ანას მხოლოდ ერთი ვაჟი შეეძინათ, რომელსაც მან სიმამრის პატივსაცემად პეტრე დაარქვა. ამის გამო, პეტრე I მას დიდი ჯარით დაეხმარა. 

მას შემდეგ, რაც ბიძამისი, შვედეთის მეფე კარლ XII უშვილოდ გარდაიცვალა, კარლ ფრედერიკი შვედეთის ტახტის ერთ-ერთ მემკვიდრედ მოიაზრებოდა. თუმცა, მისი კანდიდატურა მალევე მოხსნეს და 1719 წელს შვედეთის დედოფალი დეიდამისი, ულრიკა ელეონორა გახდა. 

კარლ ფრედერიკი გარდაიცვალა 1739 წლის 18 ივნისს, 20 წლის ასაკში. მისი ვაჟი, პეტრე III რუსეთის იმპერატორი გახდა და სათავე დაუდო რომანოვების ახალ დინასტიას, რომელიც რუსეთს 1917 წლამდე მართავდა. 

## ლიტერატურა 
* Eckardt Opitz: Schleswig-Holstein – Das Land und seine Geschichte in Bildern, Texten und Dokumenten. 3. überarbeitete Auflage. Ellert & Richter, Hamburg 2002, ISBN 3-8319-0084-1, S. 121 ff.
* Elena Palmer: Peter III. Der Prinz von Holstein. Sutton, Erfurt 2005, ISBN 3-89702-788-7.
* A. D. Jørgensen: Carl Frederik. In: Carl Frederik Bricka (Hrsg.): Dansk biografisk Lexikon. Tillige omfattende Norge for Tidsrummet 1537–1814. 1. Auflage. Band 3: Brandt–Clavus. Gyldendalske Boghandels Forlag, Kopenhagen 1889, S. 367–371
*  Eckhard Hübner: Staatspolitik und Familieninteresse. Die gottorfische Frage in der russischen Außenpolitik 1741-1773. Quellen und Forschungen zur Geschichte Schleswig-Holsteins Bd. 83. Karl Wachholtz Verlag Neumünster 1984, S. 17

კატეგორია:დაბადებული 30 აპრილი
კატეგორია:დაბადებული 1700
კატეგორია:გარდაცვლილი 18 ივნისი
კატეგორია:გარდაცვლილი 1739
კატეგორია:ჰოლშტაინ-გოტორპები
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას ორდენის კავალრები
პიტერ კრეიგი

**პიტერ კრეიგი** (; დ. 10 ნოემბერი, 1969) — ამერიკელი რომანისტი, მსახიობი და სცენარისტი.

პიტერ კრეიგი დაიბადა ლოს-ანჯელესში, კალიფორნიის შტატი. დაამთავრა აიოვას უნივერსიტეტი.იგი არის ცნობილი მსახიობის, სალი ფილდის შვილი.

კარიერის განმავლობაში მონაწილეობდა ორ ფილმში — „ჰუპერი“ (1978) და „დაკმაყოფილება“ (1988). გამოცემული აქვს სამი რომანი. აგრეთვე დაწერილი აქვს სცენარი ფილმებისთვის: „ქურდების ქალაქი“ (2010), „შიმშილის თამაშები: კაჭკაჭჯაფარა — ნაწილი 1“ (2014), „შიმშილის თამაშები: კაჭკაჭჯაფარა — ნაწილი 2“ (2015), „ნამდვილი მამა“ (2016) და „12 მეომარი“ (2018).

იგი ნომინირებული იყო ამერიკის სცენარისტთა გილიდიისა და Critics’ Choice Movie Awards-ის დაჯილდოებებზე.

## რესურსები ინტერნეტში
* 
* პიტერ კრეიგის ბიოგრაფია

## სქოლიო
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი რომანისტები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:XX საუკუნის ამერიკელი მამაკაცი მსახიობები
კატეგორია:ამერიკელი სცენარისტები
კატეგორია:XXI საუკუნის ამერიკელი მამაკაცი მსახიობები
კატეგორია:აიოვას უნივერსიტეტის კურსდამთავრებულები
კატეგორია:დაბადებული 10 ნოემბერი
კატეგორია:დაბადებული 1969
კატეგორია:ცოცხალი ადამიანები
დენი სტრონგი

**დენი სტრონგი** (; დ. 6 ივნისი,1974) — ამერიკელი მსახიობი, სცენარისტი, რეჟისორი და პროდიუსერი. როგორც მსახიობი, იგი ყველაზე მეტად ცნობილია ჯონათან ლევინსონის როლის შესრულებით ტელესერიალში „ბაფი: ვამპირების გამანადგურებელი“ და აგრეთვე დოილ მაკმასტერის როლით ტელესერიალში „გილმორის გოგონები“. მას დაწერილი აქვს სცენარი ფილმებისთვის: „გადათვლა“ (2008), „თამაში შეიცვალა“ (2012), „მსახურთუფროსი“ (2013), „შიმშილის თამაშები: კაჭკაჭჯაფარა — ნაწილი 1“ (2014) და „შიმშილის თამაშები: კაჭკაჭჯაფარა — ნაწილი 2“ (2015). იგი აგრეთვე არის Fox-ის ტელესერიალის „იმპერიის“ თანაშემქმნელი, აღმასრულებელი პროდიუსერი და სცენარისტი. 2017 წელს გადაიღო სადებიუტო ფილმი „მეამბოხე ჭვავის ყანაში“.

სტრონგს მიღებული აქვს უამრავი ჯილდო, მათ შორის ემის, ამერიკის სცენარისტთა გილდიისა და ამერიკის პრდიუსერთა გილდიის ჯილდოები.

## რესურსები ინტერნეტში
*
*
*
*
*დენი სტრონგი — EW.com

## სქოლიო
კატეგორია:დაბადებული 6 ივნისი
კატეგორია:დაბადებული 1974
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი სცენარისტები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:პრაიმტაიმის ემის ჯილდოს მფლობელები
კატეგორია:ამერიკის სცენარისტთა გილდიის ჯილდოს მფლობელები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:შოურანერები
კატეგორია:მამაკაცი ტელესცენარისტები
კატეგორია:ცოცხალი ადამიანები
საფიიანი

**საფიიანი** (, ) — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.  

2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.

## რესურსები ინტერნეტში
* 

## სქოლიო 
კატეგორია:ლაჩინის რაიონის სოფლები
კრონოცკოე

**კრონოცკოე** () — ტოლფერდა სამკუთხედის ფორმის ტბა კამჩატკის მხარეში, რუსეთში. მდებარეობს კამჩატკის ნახევარკუნძულის აღმოსავლეთ ნაწილში, გეიზერების ხეობიდან ჩრდილოეთით 30 კმ-ში, ზღვის დონიდან 372 მ სიმაღლეზე. ზედაპირის ფართობი 245 კმ², მაქსიმალური სიღრმე 136 მ. სარკის ფართობით კამჩატკაზე მეორე ადგილზეა ტბა ნერპიჩიეს შემდეგ. აღმოსავლეთ სანაპიროს გასწვრივ განლაგებულია 11 კუნძული. დიდი ხნის განმავლობაში მიიჩნეოდა, რომ ტბას ჰქონდა კალდერული წარმოშობა, თუმცა დღეისათვის დამტკიცებულია, რომ ტბა წარმოიქმნა დაახლოებით 10 000 წლის წინ ლავური დანალექების მიერ მდინარის კალაპოტის გადაღობვის შედეგად, მას შემდეგ, რაც ადგილი ჰქონდა კრონოცკაია-სოპკისა და კრაშენინიკოვის ვულკანების ამოფრქვევას.

საზრდოობს თოვლისა და წვიმის წყლით. მაქსიმალური დონე ივლისშია, მინიმალური — მაისში. დონე ირყევა რამდენიმე ათეული სანტიმეტრის ფარგლებში. ტბის ქვაბულში წყლის სრული განახლება ხდება დაახლოებით 9-10 წელიწადში ერთხელ. გაძგიფვა დეკემბრის ბოლოდან ივნისამდე. ყინულის სისქე 1 მ აღწევს. წლის თბილ დროს წყლის ტემპერატურა დაბალია, მაქსიმალური ნიშნული დაფიქსირებულია სექტემბერში და ადგილიდან გამომდინარე მოქცეულია 8-16°С ფარგლებში. წყლის მინერალიზაცია არ აჭარბებს 100 მგ/ლ-ს. გამჭვირვალობა მაღალია, სეზონიდან გამომდინარე ეს მაჩვენებელი 6 მ უდრის.

ზოოპლანქტონის შემადგენლობაშია ნიჩაბფეხიანების, დატოტვილულვაშიანებისა და ციბრუტელების 17 სახეობა. გაბატონებული სახეობაა ციკლოპი. ბენთოსში ყველაზე უფრო მეტად გაბატონებულია მცირეჯაგრიანი ჭიები, მოლუსკები და ტენდიპედიასებრნი, აგრეთვე Mermithidae, ამფიპოდები, წურბელები და წყლის ტკიპები. ტბაში გვხვდება თევზის ორი სახეობა: ნერკის განსაკუთრებული მტკნარწყლიანი ფორმა კოკანი, რომელიც იზოლატს წარმოადგენს და ტბის გოჭალა. სანაპიროზე გვხვდება წყნაროკეანური თოლიებისა და გედების კოლონიები. ტბის პირველი მკვლევარი იყო ზოოლოგი პეტრე შმიდტი. 1908 წელს მან გაიარა მდინარე კამჩატკის ხეობიდან ტბის ჩრდილო და აღმოსავლეთ სანაპიროებზე და მოგვცა მდინარე კრონოცკაიას ზემო დინების მოკლე აღწერა.

## რესურსები ინტერნეტში
## სქოლიო
კატეგორია:კამჩატკის მხარის ტბები
კატეგორია:ტბები ანბანის მიხედვით
დავიდ სასოლი

**დავიდ მარია სასოლი** (; დ. 30 მაისი, 1956, ფლორენცია, იტალია — გ. 11 იანვარი, 2022) — იტალიელი პოლიტიკოსი და ჟურნალისტი. 2009 წლიდან იყო ევროპის პარლამენტის წევრი, ხოლო 2019 წლის 3 ივნისიდან — ევროპარლამენტის პრეზიდენტი. ჟურნალისტობის პერიოდში მუშაობდა გაზეთ „Il Giorno“-ში. იყო „TG3“-ის სიახლეების რეპორტიორი.

## პირადი ცხოვრება
ჰყავდა მეუღლე ალესანდრა ვიტორინი და ორი შვილი: ჯულიო და ლივია, იყო საფეხბურთო კლუბ „ფიორენტინას“ ფანი.

## რესურსები ინტერნეტში
* David Sassoli – Partito Democratico

კატეგორია:დაბადებული 30 მაისი
კატეგორია:დაბადებული 1956
კატეგორია:ევროპარლამენტის პრეზიდენტები
კატეგორია:ევროპარლამენტის წევრები
კატეგორია:იტალიელი პოლიტიკოსები
კატეგორია:გარდაცვლილი 2022
კატეგორია:გარდაცვლილი 11 იანვარი
კრისტიან ავგუსტ ჰოლშტაინ-გოტორპელი

**კრისტიან ავგუსტ ჰოლშტაინ-გოტორპელი** (; დ. 11 იანვარი, 1673 — გ. 24 აპრილი, 1726) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ კრისტიან ალბერტისა და ფრედერიკა ამალია დანიელის ვაჟი. ოტინის მთავარი. შვედეთის მეფე ადოლფ ფრედერიკის მამა და რუსეთის იმპერატრიცა ეკატერინე II-ის ბაბუა. 

## ბიოგრაფია 
კრისტიან ავგუსტი დაიბადა 1673 წლის 11 იანვარს. იგი იყო ჰოლშტაინ-გოტორპის ჰერცოგ კრისტიან ალბერტისა და მისი ცოლის, ფრედერიკა ამალია დანიელის უმცროსი ვაჟი. 1695 წელს, როდესაც მათი მამა გარდაიცვალა, მისი უფროსი ძმა, ფრედერიკ IV გახდა ჰერცოგი, კრისტიან ავგუსტს კი ოტინის მთავრობა ებოძა. 1706 წლის 26 აპრილს იგი ლიუბეკის ეპისკოპოსი გახდა. მას ეს წოდება თვით საღვთო რომის იმპერატორმა უბოძა. 

1702 წელს, მართალია მისი ძმა გარდაიცვალა, თუმცა მემკვიდრე დატოვა. 1702-08 წლებში იგი თავისი დაქვრივებული რძლის, ჰედვიგ სოფია შვედის თანა-რეგენტი იყო, რადგანაც მისი ძმისწული მეტად მცირეწლოვანი იყო. 1708 წელს, მისი რძლის გარდაცვალების შემდეგ, იგი დამოუკიდებელი რეგენტი გახდა. სწორედ მან განაპირობა ჰოლშტაინ-გოტორპის ჩრდილოეთის ომში ჩაბმა. იგი გარდაიცვალა 1726 წლის 24 აპრილს, 53 წლის ასაკში. 

## ქორწინება და შვილები 
1704 წლის 2 სექტემბერს ცოლად შეირთო თავისი მამიდაშვილი, მარკგრაფინია ალბერტინა ფრედერიკა ბადენ-დურლახელი, რომელთანაც შეეძინა ათი შვილი:
# ჰედვიგ სოფია (1705-1764), ჰერფორდის აბატისა;
# კარლ ავგუსტი (1706-1726), იგეგმებოდა მისი და რუსეთის იმპერატრიცა ელისაბედ I-ის დაქორწინება, მაგრამ ქორწილამდე ცოტა ხნით ადრე გარდაიცვალა;
# ფრედერიკა ამალია (1708-1782), მონაზონი;
# ანა (1709-1758), ცოლად გაჰყვა საქსენ-გოთა-ალტენბურგის მთავარ ვილჰელმს, რომელიც იყო დიდი ბრიტანეთის მეფე ჯორჯ III-ის დედის, ავგუსტა საქსენ-გოთელის ძმა;
#ადოლფ ფრედერიკი (1710-1771), შვედეთის მეფე 1751-71 წლებში, ცოლად შეირთო ლუიზა ულრიკა პრუსიელი, რომელთანაც შეეძინა ოთხი შვილი;
#ფრედერიკ ავგუსტი (1711-1785), ოლდენბურგის ჰერცოგი, ცოლად შეირთო ულრიკა ფრედერიკა ჰესენ-კასელელი, რომელთა ქალიშვილიც შვედეთის დედოფალი გახდა;
#იოჰანა ელიზაბეთი (1712-1760), ცოლად გაჰყვა ანჰალტ-ცერბსტის მთავარ კრისტიან ავგუსტს, რომელთა შვილიც იყო რუსეთის იმპერატრიცა ეკატერინე II;
# ვილჰელმ კრისტიანი (1716-1719), გარდაიცვალა მცირეწლოვანი;
# ფრედერიკ კორნადი (1718-1719), გარდაიცვალა მცირეწლოვანი;
# გეორგ ლუდვიგი (1719-1763), რუსეთის ფელდ-მარშალი, მისმა შვილმა დაიკავა ოლდენბურგის ტახტი, მას შემდეგ რაც მისი ბიძაშვილი უშვილოდ მოკვდა;

## ლიტერატურა 
* Huberty, Michel; Giraud, Alain; Magdelaine, F. et B. (1994). L'Allemagne Dynastique, Tome VII Oldenbourg. France: Laballery. pp. 86–87, 111–112. ISBN 2-901138-07-1.

კატეგორია:დაბადებული 11 იანვარი
კატეგორია:დაბადებული 1673
კატეგორია:გარდაცვლილი 24 აპრილი
კატეგორია:გარდაცვლილი 1726
კატეგორია:ჰოლშტაინ-გოტორპები
იოჰანა ელიზაბეთ ჰოლშტაინ-გოტორპელი

**იოჰანა ელიზაბეთ ჰოლშტაინ-გოტორპელი** (; დ. 24 ოქტომბერი, 1712 — გ. 30 მაისი, 1760) — ოლდენბურგების დინასტიის წარმომადგენელი. ოტინის მთავარ კრისტიან ავგუსტ ჰოლშტაინ-გოტორპელისა და ალბერტინა ფრედერიკა ბადენ-დურლახელის ასული. შვედეთის მეფე ადოლფ ფრედერიკის და. ანჰალტ-ცერბსტის მთავარ კრისტიან ავგუსტის მეუღლე. რუსეთის იმპერატრიცა ეკატერინე II-ის დედა. 

## ბიოგრაფია 
მინი|მარცხნივ|იოჰანა ელიზაბეთი 1752 წელს
იოჰანა ელიზაბეთი დაიბადა 1712 წლის 24 ოქტომბერს. იყო ოტინის მთავარ კრისტიან ავგუსტ ჰოლშტაინ-გოტორპელისა და მისი ცოლის, ალბერტინა ფრედერიკა ბადენ-დურლახელის ერთადერთი გადარჩენილი ქალიშვილი. აღსანიშნავია, რომ მისი მშობლები ღვიძლი ბიძაშვილ-მამიდაშვილები იყვნენ. მისი უფროსი ძმა, ადოლფ ფრედერიკი შვედეთის მეფედ იქნა არჩეული, რამაც მათი მდგომარეობა დიდად გააუმჯობესა. 

1727 წლის 8 ნოემბერს, 15 წლის იოჰანა ცოლად გაჰყვა ანჰალტ-ცერბსტის მთავარ კრისტიან ავგუსტს. 1729 წელს ის და მისი ქმარი პრუსიაში გადასახლდნენ, სადაც დაიბადა მათი ხუთი შვილი. 

1744 წელს, პრუსიის მეფე ფრიდრიხ II-სა და რუსეთის იმპერატრიცა ელისაბედ I-ს შორის მშვიდობის დასამყარებლად, ელისაბედის დისწული და ტახტის მემკვიდრე, დიდი მთავარი პეტრე ჰოლშტაინ-გოტორპელი დაქორწინდა იოჰანა ელიზაბეთის ასულ სოფია ფრედერიკაზე, რომელიც მართლმადიდებლად მოინათლა და ეკატერინე ეწოდა. მომდევნო ორი წლის მანძილზე, შვილის პოზიციების გასამყარებლად იოჰანა რუსეთის საიმპერატორო კარზე ცხოვრობდა. მოსკოვში იგი უამრავ ინტრიგას ხლართავდა, რაშიც იმპერატრიცა ელისაბედმა გამოააშკარავა და რუსეთიდან გააძევა. ამის შემდეგ იგი თავის ქალიშვილთან კონტაქტს მაინც არ წყვეტდა და უამრავ წერილს წერდა. 

რუსეთიდან დაბრუნებიდან მალევე, მისი ქმარი გარდაიცვალა და ტახტზე მისი არასრულწლოვანი ვაჟი, ფრიდრიხ ავგუსტი ავიდა, რომელსაც 1747 წელს რეგენტად იოჰანა დაენიშნა. იგი თავის ნებაზე მართავდა ანჰალტ-ცერბსტს. 1751 წელს მისი ძმა შვედეთის მეფე გახდა, რომელმაც იოჰანას მისივე თხოვნით ანჰალტში გრანდიოზული სასახლის მშენებლობა დაუფინანსა. 

შვიდწლიანი ომის განმავლობაში, მეფე ფრიდრიხ II-მ იოჰანა ელიზაბეთი ფრანგების ჯაშუშობაში გამოააშკარავა. როგორც აღმოჩნდა, მას ფრანგ გენერალთან ჰქონდა რომანი, რომელიც ინფორმაციას სტყუებდა. ღალატის გამო მას სიკვდილით დასჯა ელოდა, რის გამოც იგი 1758 წელს თავის საყვარელთან ერთად პარიზში გაიქცა, სადაც გარდაიცვალა კიდეც 1760 წელს. 

## შვილები 
# სოფია ფრედერიკა (1729-1796), ცოლად გაჰყვა რუსეთის იმპერატორ პეტრე III-ს, რომელიც მოკლა და სახელმწიფო გადატრიალება მოაწყო, რის შემდეგაც რუსეთის იმპერატრიცა გახდა ეკატერინე II-ის სახელით;
# ვილჰელმ კრისტიანი (1730-1742), გარდაიცვალა მცირეწლოვანი;
# ფრიდრიხ ავგუსტი (1734-1793), ანჰალტ-ცერბსტის მთავარი, იქორწინა ორჯერ, მაგრამ უშვილოდ გარდაიცვალა, რასაც ანჰალტ-ცერბსტის სამთავროს გაუქმება მოჰყვა;
# ავგუსტა კრისტინა (1736), გარდაიცვალა ჩვილი;
# ელიზაბეთ ულრიკა (1742-1745), გარდაიცვალა მცირეწლოვანი;

## წინაპრები 

## ლიტერატურა 
* Carolly Erickson, La grande Caterina, Milano, Mondadori, 2004. ISBN 88-04-47127-1
* Den här artikeln är helt eller delvis baserad på material från engelskspråkiga Wikipedia, Joanna Elisabeth of Holstein-Gottorp, 22 november 2009.

კატეგორია:დაბადებული 24 ოქტომბერი
კატეგორია:დაბადებული 1712
კატეგორია:გარდაცვლილი 30 მაისი
კატეგორია:გარდაცვლილი 1760
კატეგორია:ქალი რეგენტები
კატეგორია:ჰოლშტაინ-გოტორპები
ალბერტინა ფრედერიკა ბადენ-დურლახელი

**ალბერტინა ფრედერიკა ბადენ-დურლახელი** (; დ. 3 ივლისი, 1682 — გ. 22 დეკემბერი, 1755) — ცერინგენების დინასტიის წარმომადგენელი. ბადენ-დურლახის მარკგრაფ ფრიდრიხ VII-ისა და ავგუსტა მარია ჰოლშტაინ-გოტორპელის ასული. ოტინის გრაფ კრისტიან ავგუსტ ჰოლშტაინ-გოტორპელის მეუღლე. შვედეთის მეფე ადოლფ ფრედერიკის დედა და რუსეთის იმპერატრიცა ეკატერინე II-ის ბებია. 

## ბიოგრაფია 
ალბერტინა ფრედერიკა დაიბადა 1682 წლის 3 ივლისს დურლახში. იგი იყო ბადენ-დურლახის მარკგრაფ ფრიდრიხ VII-ისა და მისი ცოლის, მარკგრაფინია ავგუსტა მარია ჰოლშტაინ-გოტორპელის ასული. 1704 წლის 2 სექტემბერს, იგი ცოლად შერთეს თავის ბიძაშვილს, ოტინის მთავარ კრისტიან ავგუსტ ჰოლშტაინ-გოტორპელს. მათ ათი შვილი შეეძინათ.

1726 წელს ალბერტინა დაქვრივდა, თუმცა მისი უფროსი ვაჟი მალე შვედეთის ტახტის მემკვიდრე გახდა. მისი უფროსი ვაჟი, კარლ ავგუსტი ამ ამბიდან სულ რამდენიმე თვეში, უშვილოდ გარდაიცვალა. ამის გამო ტახტი მისმა ვაჟმა, შვედეთის კრონპრინცმა ადოლფ ფრედერიკმა დაიკავა. როგორც ცნობილია, იგი დედის გავლენის ქვეშ იყო, რის გამოც ქვეყანას ფაქტობრივად ალბერტინა ფრედერიკა მართავდა. ამის გამო, მისმა ვაჟმა მას არაერთი დიდი მამული და ქალაქი აჩუქა. 

1743 წლიდან, ალბერტინა და მისი ვაჟი შვედეთის სამეფო კარზე გადასახლდნენ, სადაც იგი დაუახლოვდა შვედეთის მეფე კარლ X-ის დასა და თავის ბებიას, პფალცგრაფინია კრისტინა მაგდალენა ცვაიბრიუხენელს. აღსანიშნავია, რომ სწორედ მისი მემკვიდრული ხაზის გამო აირჩიეს ადოლფ ფრედერიკი მემკვიდრედ. 1751 წელს იგი მეფე გახდა, ხოლო ალბერტინა ფრედერიკა შვედეთის დედა-დედოფალი. ალბერტინა ფრედერიკა ამ ამბიდან რამდენიმე წელიწადში, 1755 წელს გარდაიცვალა, 73 წლის ასაკში. 

## შვილები 
# ჰედვიგ სოფია (1705-1764), ჰერფორდის აბატისა;
# კარლ ავგუსტი (1706-1726), იგეგმებოდა მისი და რუსეთის იმპერატრიცა ელისაბედ I-ის დაქორწინება, მაგრამ ქორწილამდე ცოტა ხნით ადრე გარდაიცვალა;
# ფრედერიკა ამალია (1708-1782), მონაზონი;
# ანა (1709-1758), ცოლად გაჰყვა საქსენ-გოთა-ალტენბურგის მთავარ ვილჰელმს, რომელიც იყო დიდი ბრიტანეთის მეფე ჯორჯ III-ის დედის, ავგუსტა საქსენ-გოთელის ძმა;
#ადოლფ ფრედერიკი (1710-1771), შვედეთის მეფე 1751-71 წლებში, ცოლად შეირთო ლუიზა ულრიკა პრუსიელი, რომელთანაც შეეძინა ოთხი შვილი;
#ფრედერიკ ავგუსტი (1711-1785), ოლდენბურგის ჰერცოგი, ცოლად შეირთო ულრიკა ფრედერიკა ჰესენ-კასელელი, რომელთა ქალიშვილიც შვედეთის დედოფალი გახდა;
#იოჰანა ელიზაბეთი (1712-1760), ცოლად გაჰყვა ანჰალტ-ცერბსტის მთავარ კრისტიან ავგუსტს, რომელთა შვილიც იყო რუსეთის იმპერატრიცა ეკატერინე II;
# ვილჰელმ კრისტიანი (1716-1719), გარდაიცვალა მცირეწლოვანი;
# ფრედერიკ კორნადი (1718-1719), გარდაიცვალა მცირეწლოვანი;
# გეორგ ლუდვიგი (1719-1763), რუსეთის ფელდ-მარშალი, მისმა შვილმა დაიკავა ოლდენბურგის ტახტი, მას შემდეგ რაც მისი ბიძაშვილი უშვილოდ მოკვდა;

## ლიტერატურა 
* Adolf Fredrik, urn:sbl:5574, Svenskt biografiskt lexikon (art av L. Stavenow.), hämtad 2014-12-25.

კატეგორია:დაბადებული 3 ივლისი
კატეგორია:დაბადებული 1682
კატეგორია:გარდაცვლილი 22 დეკემბერი
კატეგორია:გარდაცვლილი 1755
კატეგორია:ცერინგენები
ფრედერიკ ავგუსტ ჰოლშტაინ-გოტორპელი

**ფრედერიკ ავგუსტ ჰოლშტაინ-გოტორპელი** (; დ. 20 სექტემბერი, 1711 — გ. 6 ივლისი, 1785) — ოლდენბურგების დინასტიის წარმომადგენელი. ოტინის გრაფ კრისტიან ავგუსტისა და ალბერტინა ფრედერიკა ბადენ-დურლახელის ვაჟი. ოლდენბურგის ჰერცოგი 1774-85 წლებში. ნორვეგიისა და შვედეთის დედოფალ ჰედვიგ ელიზაბეთ შარლოტას მამა და რუსეთის იმპერატრიცა ეკატერინე II-ის ბიძა. სწორედ ეკატერინემ დაუბრუნა მას ჰოლშტაინ-გოტორპის საჰერცოგო, უბოძა ოლდენბურგის ჰერცოგობა და ლიუბეკის პრინც-ეპისკოპოსობა. 

1752 წლის 21 ნოემბერს, მან ცოლად შეირთო პრინცესა ულრიკა ფრედერიკა ვილჰელმინა ჰესენ-კასელელი, რომელთანაც მრავალწლიანი ქორწინებიდან სამი შვილი შეეძინა:
# პეტერ ვილჰელმი (1754-1823), ოლდენბურგის ჰერცოგი, გარდაიცვალა დაუქორწინებელი და უშვილო;
# ლუიზა (1756-1759), გარდაიცვალა მცირეწლოვანი;
# ჰედვიგ ელიზაბეთ შარლოტა (1759-1818), ცოლად გაჰყვა შვედეთისა და ნორვეგიის მეფე კარლ XIII-ს;
## წინაპრები 

## ლიტერატურა 
* Darryl Lundy (15 July 2005). "Friedrich August Oldenburg, Grand Duke of Oldenburg". thePeerage.com. Retrieved 2009-01-02.
*  Paul Theroff. "OLDENBURG". Paul Theroff's Royal Genealogy Site. Retrieved 2009-01-02.
*  "A Chronology of World Political History 1701–1800". Archived from the original on October 27, 2009. Retrieved 2010-10-15.
* Genealogy up to the fourth degree inclusive of all the Kings and Princes of sovereign houses of Europe currently living, Bourdeaux: Frederic Guillaume Birnstiel. 1768. p. 28.

კატეგორია:დაბადებული 20 სექტემბერი
კატეგორია:დაბადებული 1711
კატეგორია:გარდაცვლილი 6 ივლისი
კატეგორია:გარდაცვლილი 1785
კატეგორია:ოლდენბურგები
კატეგორია:წმინდა ანდრია პირველწოდებულის ორდენის კავალრები
პეტერ I (ოლდენბურგის ჰერცოგი)

**პეტერ I** (; დ. 17 იანვარი, 1755 — გ. 21 მაისი, 1829) — ოლდენბურგელთა დინასტიის წარმომადგენელი. გეორგ ლუდვიგ ჰოლშტაინ-გოტორპელის ვაჟი. ოლდენბურგის ჰერცოგი 1823-29 წლებში. 

## ბიოგრაფია 
პეტერი დაიბადა 1755 წლის 17 იანვარს. იყო გეორგ ლუდვიგ ჰოლშტაინ-გოტორპელისა და სოფია შარლოტა სონდენბურგელის ერთადერთი გადარჩენილი ვაჟი. 

1781 წლის 6 ივნისს, დააქორწინეს ფრედერიკა ვიუტემბერგელზე, ვიუტემბერგის ჰერცოგ ფრიდრიხ II-ისა და ფრედერიკა დოროთეა ბრანდენბურგ-შვედიტელის ასულზე. ფრედერიკას და, სოფია ვიუტემბერგელი იყო რუსეთის იმპერატორ პავლე I-ის მეუღლე. პეტერსა და ფრედერიკას ორი ვაჟი შეეძინათ: ავგუსტი და გეორგი. 

ფრედერიკა 1785 წელს მშობიარობას გადაჰყვა, რა დროსაც მკვდარი ბავშვი გააჩინა. ამავე წელს, თავისი ბიძაშვილის, ოლდენბურგის ჰერცოგ პეტერ ფრიდრიხის რეგენტი გახდა. 

1785-1803 წლებში ლიუბეკის პრინც-ეპისკოპოსი იყო. 1823 წელს, პეტერ ფრიდრიხის გარდაცვალების შემდეგ, პეტერ I ოლდენბურგის დიდი ჰერცოგი გახდა. ამ ამბიდან რამდენიმე წელიწადში, 1829 წლის 21 მაისს პეტერი გარდაიცვალა, რის შემდეგაც ჰერცოგი მისი ვაჟი ავგუსტ I გახდა. 

## ლიტერატურა 
* Hans Friedl: Peter Friedrich Ludwig. In: Neue Deutsche Biographie (NDB). Band 20, Duncker & Humblot, Berlin 2001, ISBN 3-428-00201-6, S. 223 f. (Digitalisat).
* August Mutzenbecher: Peter Friedrich Ludwig, Herzog von Oldenburg. In: Allgemeine Deutsche Biographie (ADB). Band 25, Duncker & Humblot, Leipzig 1887, S. 467–469.
* Geschichte der Stadt Oldenburg. Band I. Von den Anfängen bis 1830. Isensee, Oldenburg 1997 ISBN 3-89598-400-0
* Friedrich-Wilhelm Schaer: Peter Friedrich Ludwig, Herzog von Oldenburg, Fürstbischof von Lübeck, Fürst von Birkenfeld. In: Hans Friedl/Wolfgang Günther/Hilke Günther-Arndt/Heinrich Schmidt (Hgg.): Biographisches Handbuch zur Geschichte des Landes Oldenburg, Oldenburg 1992, ISBN 3-89442-135-5. S. 557–561 (online).
* Jörgen Welp (Red.): Herzog Peter Friedrich Ludwig (1755–1829) zum 250. Geburtstag (= Veröffentlichungen der Oldenburgischen Landschaft. Bd. 11). Hrsg. von der Oldenburgischen Landschaft, Isensee, Oldenburg 2006, ISBN 978-3-89995-380-0.

კატეგორია:დაბადებული 17 იანვარი
კატეგორია:დაბადებული 1755
კატეგორია:გარდაცვლილი 21 მაისი
კატეგორია:გარდაცვლილი 1829
კატეგორია:ოლდენბურგები
კატეგორია:წმინდა ანდრია პირველწოდებულის ორდენის კავალრები
მია ხალიფა

**მია ხალიფა** (; დ. 10 თებერვალი, 1993, ბეირუთი, ლიბანი; აგრეთვე ცნობილია როგორც **მია კალისტა**) — ლიბანური წარმოშობის ამერიკელი პორნომსახიობი, ინტერნეტ-ვარსკვლავი, სპორტული კომენტატორი და „კამერის მოდელი“. ცნობილი გახდა პორნომსახიობობით 2014-2015 წლებში.

პორნოკარიერა დაიწყო 2014 წლის ოქტომბერში. ამავე წლის დეკემბრის მონაცემებით ვებ-გვერდზე „Pornhub“ იკავებდა პირველ ადგილს. ამის შემდეგ მან მიიღო მოკვლის მუქარა.

2011 წელს ხალიფა დაქორწინდა თანასკოლელზე, ისინი 2016 წელს დაშორდნენ. მას ჰყავს 2,3 მილიონი მიმდევარი Twitter-ზე და 11 მილიონი Instagram-ზე. იგი არის ინგლისური კლუბის „ვესტ ჰემ იუნაიტედის“ გულშემატკივარი. 2020 წლის ზაფხულში დაქორწინდა შვედ შეფ მზარეულ რობერტ სანდბერგზე. 2019 წელს მან გაამხილა, რომ პორნოგრაფიით 12 000$ გამოიმუშავა.

## ადრეული ცხოვრება
დაიბადა 1993 წლის 10 თებერვალს. 2001 წელს ოჯახთან ერთად გადავიდა აშშ-ში საცხოვრებლად. სახლი დატოვა სამხრეთ ლიბანის კონფლიქტის გამო. მისი ოჯახი კათოლიკე იყო. სკოლაში ხშირად იყო ბულინგისა და დამცირების მსხვერპლი მისი გარეგნობის გამო. მია ხალიფამ დაამთავრა მასანუტენის სამხედრო აკადემია, შემდეგ სწავლა გააგრძელა ტეხასის უნივერსიტეტში, სადაც მიიღო ისტორიის ბაკალავრის ხარისხი.

## პორნოგრაფიული კარიერა
პორნოგრაფიული კარიერა დაიწყო 2014 წლის ოქტომბერში და მალევე მოიპოვა პოპულარულობა, 22 წლის ასაკში 1,5 მილიონზე მეტი ნახვით Pornhub-ზე, ის იყო ყველაზე ძიებადი პორნომსახიობი საიტზე. 2015 წელს, მაშინ როდესაც Pornhub-ის რეიტინგში პირველ ადგილს იკავებდა, ისლამური სახელმწიფოსაგან მიიღო მოკვლის მუქარა, რამაც აიძულა შეეწყვიტა პორნოგრაფიულ ფილმებში მონაწილეობა. მის მიმართ კრიტიკა მოდიოდა ახლო აღმოსავლეთის რეგიონი სახელმწიფოებიდან, მათ შორის ლიბანიდან. მისმა მშობლებმა მისი პროფესიის გამო შეწყვიტეს მასთან ურთიერთობა. იგი რამდენიმე ფილმში თამაშობდა ჰიჯაბით, რამაც გამოიწვია მუქარა მის მიმართ. „Washington Post“-თან ინტერვიუში იგი იძახდა, რომ სცენა მხოლოდ სატირული ხასიათის იყო და არ უნდა ყოფილიყო სერიოზულად აღქმული. ერთ-ერთ ინტერვიუში მან განაცხადა:

### ფილმოგრაფია
## სოციალური მედია
2015 წლიდან ხალიფა გახდა პოპულარული სოციალურ მედიაში და ხშირად ხდებოდა ინტერნეტ-მიმების შექმნის მთავარი მიზეზი. 2016 წელს ონლაინში გამოქვეყნდა პეტიცია, რომელიც არჩეულ პრეზიდენტ დონალდ ტრამპს მოუწოდებდა იმისაკენ, რომ მია ხალიფა დაენიშნა აშშ-ს ელჩად საუდის არაბეთში. 2018 წელს გამოვიდა დისი სახელწოდებით „Mia Khalifa“ რომელმაც მალევე მოიპოვა პოპულარობა. ხალიფას აქვს საკუთარი ანგარიშები Twitter-სა და Instagram-ზე, აქვს საკუთარი არხი Youtube-ზე. მია ხალიფას აქვს საკუთარი ანგარიში TikTok-ზე.

## რესურსები ინტერნეტში
* ოფიციალური ვებ-გვერდი
* 
* 
* 
* 
* 
* 
* 

## სქოლიო
კატეგორია:დაბადებული 1993
კატეგორია:დაბადებული 10 თებერვალი
კატეგორია:ამერიკელი ქალი პორნომსახიობი
კატეგორია:ამერიკელი პორნო მსახიობები
კატეგორია:ლიბანური წარმოშობის ამერიკელები
კატეგორია:ცოცხალი ადამიანები
კატეგორია:ბეირუთში დაბადებულები
სეიდლიარი (ლაჩინი)

**სეიდლიარი** () — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
* 

## სქოლიო 
კატეგორია: ლაჩინის რაიონის სოფლები
დულაბის სასაფლაო

__NOTOC__
**დულაბის სასაფლაო** — სასაფლაოების ისტორიული კომპლექსი თეირანის აღმოსავლეთ გარეუბანში, ირანში. ქვეყნის ერთ-ერთი უმთავრესი ქრისტიანული სასაფლაო. შედგება ხუთი სექტორისაგან, ესენია:
*სომხური სამოციქულო ეკლესიის
*აღმოსავლეთის მართლმადიდებლური (რუსები, ქართველები და ბერძნები)
*რომის კათოლიკური
*სომხური კათოლიკური
*ასირიელების (აღმოსავლეთის ასურული, ქალდეური კათოლიკური, პროტესტანტები)

## ქართული სეგმენტი
### მინადორა ხოშტარიას აკლდამა
ააგო 1924 წელს საზოგადო მოღვაწემ და ნავთობ მაგნატმა აკაკი ხოშტარიამ მისი გარდაცვლილი მეუღლის, მინადორა თურქია-ხოშტარიას საფლავზე. ის ქართული საეკლესიო არქიტექტურის ტრადიციებს ემორჩილება და ამ სახის ერთადერთი ძეგლია ირანში.

2017 წელს რუსთაველის სამეცნიერო ფონდმა გასცა გრანტი ილიას სახელმწიფო უნივერსიტეტის პროექტზე, რომელმაც ფოტო მასალა, აკლდამის და ყველა ქართული საფლავის ანაზომები შეაგროვა და ძეგლის გადარჩენისათვის სხვადასხვა ღონისძიებები გაატარა. 2019 წელს იწყება მისი სარეაბილიტაციო სამუშაოები.

## რესურსები ინტერნეტში
*DoulabCatholicCemetery  (კათოლიკური სასაფლაოს ვებ-საიტი)
*ქართული ნაწილის კვლევის პროექტის ვებ-საიტი
კატეგორია:ირანის სასაფლაოები

## სქოლიო
ფრედერიკა ვიურტემბერგელი

**ფრედერიკა ვიურტემბერგელი** (; დ. 27 ივლისი, 1765 — გ. 24 ნოემბერი, 1785) — ვიურტემბერგის ჰერცოგ ფრიდრიხ II-ის ასული. ოლდენბურგის ჰერცოგ პეტერ I-ის მეუღლე და ავგუსტ I-ის დედა. 

## ბიოგრაფია 
ფრედერიკა დაიბადა 1765 წლის 27 ივლისს. იგი იყო ვიურტემბერგის ჰერცოგ ფრიდრიხ II ევგენისა და მისი ცოლის, ფრედერიკა დოროთეა ბრანდენბურგ-შვედიტელის ქალიშვილი. მისი და-ძმებიდან აღსანიშნავია ვიურტემბერგის მეფე ფრიდრიხი, რუსეთის იმპერატრიცა სოფია დოროთეა და ავსტრიის ერცჰერცოგინია ელიზაბეთი. 

1781 წლის 6 ივნისს, ფრედერიკა დააქორწინეს პრინც პეტერ ფრიდრიხ ჰოლშტაინ-გოტორპელზე. ქორწინება მიმართული იყო რუსეთ-ვიურტემბერგის ურთიერთობების გამყარებისკენ (ვინაიდან იმპერატორი პავლე I-ც ჰოლშტაინ-გოტორპელთა შთამომავალი იყო). 1783 წელს მან პრინცი ავგუსტი, ხოლო 1784 წელს პრინცი გეორგი გააჩინა. 

ფრედერიკა 1785 წლის 24 ნოემბერს, 20 წლის ასაკში მესამე მშობიარობას გადაჰყვა, რა დროსაც მკვდარი ბავშვი გააჩინა. მის შემდეგ, მისი ქმარი აღარ დაქორწინებულა. 

## ლიტერატურა 
*  Lundy, Darryl. "The Peerage: Friederike Herzogin von Württemberg". Retrieved 16 December 2009.

კატეგორია:დაბადებული 27 ივლისი
კატეგორია:დაბადებული 1765
კატეგორია:გარდაცვლილი 24 ნოემბერი
კატეგორია:გარდაცვლილი 1785
კატეგორია:მშობიარობის დროს გარდაცვლილები
ავგუსტ I (ოლდენბურგის ჰერცოგი)

**ავგუსტ I** (; დ. 13 ივლისი, 1783 — გ. 27 თებერვალი, 1853) — ოლდენბურგების დინასტიის წარმომადგენელი. ოლდენბურგის ჰერცოგ პეტერ I-ისა და ფრედერიკა ვიურტემბერგელის ვაჟი. ოლდენბურგის ჰერცოგი 1829-53 წლებში. საბერძნეთის პირველი დედოფლის, ამალია ოლდენბურგელის მამა.

## ბიოგრაფია 
ავგუსტი დაიბადა 1783 წლის 13 ივლისს. იგი იყო ოლდენბურგის ჰერცოგ პეტერ I-ისა და მისი მეუღლის, ფრედერიკა ვიურტემბერგელის უფროსი ვაჟი. დედამისი 1785 წელს მშობიარობას გადაჰყვა, მაგრამ მამამისი მეორედ აღარ დაქორწინებულა. 1803-05 წლებში იგი თავის უმცროს ძმასთან, გეორგთან ერთად სწავლობდა ლაიფციგში, ამის შემდეგ კი ინგლისსა და შოტლანდიაში განაგრძეს განათლების მიღება. 1808 წელს მამასთან ერთად იმოგზაურა საფრანგეთში, იტალიასა და შვეიცარიაში. 

1810 წელს ოლდენბურგის საჰერცოგო საფრანგეთის იმპერატორმა ნაპოლეონ I-მა დაიპყრო, რის გამოც ავგუსტის ოჯახი დევნილობაში წავიდა პეტერბურგში. აქ, იმპერატორმა ალექსანდრე I-მა იგი ესტონეთის გუბერნატორად დანიშნა. იგი ამ თანამდებობაზე 1811-16 წლებში იყო. 1812-14 წლებში მონაწილეობდა ანტი-ფრანგული კოალიციის ომებში. 

1816 წელს, ნაპოლეონის დამხობასთან ერთად ავგუსტის მამამ ოლდენბურგის ტახტი დაიბრუნა. 1829 წელს, მისი გარდაცვალების შემდეგ ჰერცოგი ავგუსტ I გახდა. ვენის კონგრესის გადაწყვეტილებით, მას ოლდენბურგის დიდი ჰერცოგის წოდება ერგო. 1849 წელს თავის სამფლობელოებში ლიბერალური კონსტიტუცია აამოქმედა. იგი გარდაიცვალა 1853 წლის 27 თებერვალს, 69 წლის ასაკში. 

## ქორწინებები და შვილები 
1817 წლის 24 ივლისს, ავგუსტმა ცოლად შეირთო ადელჰეიდ ანჰალტელი, ვიქტორ II-ისა და ამალია შარლოტა ორანჟ-ნასაუელის ასული, რომელთანაც შეეძინა ორი შვილი:
# ამალია (1818-1875), ცოლად გაჰყვა საბერძნეთის მეფე ოტო ბავარიელს, მაგრამ შვილები არ ჰყოლია;
# ფრედერიკა (1820-1891), ცოლად გაჰყვა აშშ-ს პრეზიდენტ ჯორჯ ვაშინგტონის ნათესავ იაკობ ვაშინგტონს;

1820 წელს ადელჰეიდი მშობიარობას გადაჰყვა, რის გამოც 1825 წლის 24 ივნისს იგი მეორედ დაქორწინდა იდა ანჰალტელზე, თავისი პირველი ცოლის უმცროს დაზე, რომელთანაც ერთი შვილი შეეძინა:
# პეტერ II (1827-1900), ოლდენბურგის ჰერცოგი, ცოლად შეირთო ელიზაბეთ საქსენ-ალტენბურგელი;

1828 წელს, იდა მშობიარობას გადაჰყვა, თუმცა მკვდარი ბავშვი გააჩინა, ამიტომაც 1831 წლის 5 მაისს, ავგუსტი მესამედ დაქორწინდა შვედეთის მეფე გუსტავ IV-ისა და დედოფალ ფრედერიკა ბადენელის ასულ სესილია შვედზე, რომელთანაც სამი შვილი შეეძინა:
# ალექსანდრე (1834-1835), გარდაიცვალა ჩვილი;
# ავგუსტი (1836-1837), გარდაიცვალა ჩვილი;
# ელიმარი (1844-1895), ოლდენბურგის ჰერცოგი, იქორწინა ნატალია ფრეზონჰოფზე;

## ლიტერატურა 
* Oakes, Augustus Henry (1921). The Great European Treaties of the Nineteenth Century. Oxford: Oxford University Press.
* Hermann Lübbing (1953), "August I.", Neue Deutsche Biographie (NDB) (in German), 1, Berlin: Duncker & Humblot, pp. 446–447
* Theodor Merzdorf (1875), "Paul Friedrich August (Großherzog von Oldenburg)", Allgemeine Deutsche Biographie (ADB) (in German), 1, Leipzig: Duncker & Humblot, pp. 667–669

კატეგორია:დაბადებული 13 ივლისი
კატეგორია:დაბადებული 1783
კატეგორია:გარდაცვლილი 27 თებერვალი
კატეგორია:გარდაცვლილი 1853
კატეგორია:ოლდენბურგები
კატეგორია:წმინდა ანდრია პირველწოდებულის ორდენის კავალრები
კატეგორია:ოქროს იარაღი „მამაცობისთვის“-ის კავალრები
კატეგორია:წმინდა ანას I ხარისხის ორდენის კავალრები
აჭანდარის დოლმენები

**აჭანდარის დოლმენები** — ძვ. წ. II ათასწლეულის I ნახევრის ეროვნული მნიშვნელობის კატეგორიის ძეგლი. მდებარეობს გუდაუთის მუნიციპალიტეტის სოფელ აჭანდარაში, აფხაზეთის ავტონომიური რესპუბლიკა. 

აჭანდარის დოლმენებს, 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

დოლმენები უძველესი მეგალითური სამარხი ნაგებობებია, რომლებიც აღმოჩენილია აფხაზეთის ტერიტორიაზე. აფხაზეთის უძველესი დოლმენები ადრე ბრინჯაოს ხანისაა. მათი მშენებლობა ძვ. წ. III ათასწლეულის II ნახევარში დაიწყო. ამ ხანის აფხაზეთის დოლმენები მომცრო და ტლანქად ნაგებია. შუა ბრინჯაოს ხანის (ძვ. წ. II ათასწლეულის I ნახევარი) დოლმენები კი უფრო მოზრდილი და უკეთ ნაგებია.

აფხაზეთის დოლმენები აგებულია ოთხ-ოთხი ვერტიკალურად დაყენებული მასიური ბრტყელი ქვისაგან და ასეთივე ქვითაა გადახურული (ცალკეული ქვების წონა 50 ტონას აღემატება). ზოგ დოლმენს იატაკადაც ქვის ფილა აქვს. აფხაზეთის დოლმენების გეგმა ტრაპეციის ფორმისაა. წინა ფართო კედელში, რომელიც უპირატესად მოქცეულია სამხრეთით ან სამხრეთ-აღმოსავლეთით, გამოჭრილია 0,4 მ. დიამეტრის მრგვალი ხვრელი, რომელიც ქვის საცობით იხურებოდა. გვერდითა კედლებსა და იატაკის ქვებზე სიმკვრივისათვის ხშირად ნარიბანდებია ამოკვეთილი კედლების გასწვრივ, გარედან კი დიდი ქვებია შემოწყობილი.

დოლმენებში, გარდა უწესრიგოდ მიმოფანტული ძვლებისა, აღმოჩენილია ცულები, შუბისპირები, სამკაულები, თიხის ჭურჭელი და ა. შ.

დოლმენების დიდი ნაწილი ახლა სრულიად მოუვლელია. დოლმენების ცალკეული ექსპონატები დაცულია საქართველოს ეროვნულ მუზეუმში.

## რესურსები ინტერნეტში 
* სოფ. აჭანდარის დოლმენები

## სქოლიო
კატეგორია:გუდაუთის მუნიციპალიტეტის არქეოლოგიური ძეგლები
კატეგორია:ეროვნული მნიშვნელობის კატეგორიის კულტურის უძრავი ძეგლები
აკაკი ხოშტარიას სასახლე

**აკაკი ხოშტარიას სასახლე** — არქიტექტურული ღირსშესანიშნაობა, საქართველოს კულტურული მემკვიდრეობის ძეგლი აბაშის მუნიციპალიტეტის სოფელ სუჯუნაში. შენობა 1915 წელს ცნობილმა კომერსანტმა და საზოგადო მოღვაწემ, აკაკი ხოშტარიამ, ააგო როგორც საკუთარი სახლი. საბჭოთა პერიოდში აქ სკოლა განთავსდა.

ნაგებობა ერთსართულიანია. დგას 1 მეტრის სიმაღლის კარგად თლილი ქვის კვადრების სარინელზე. სამშენებლო მასალა - აგური კირის დუღაბზე. მეორე ფენად გამოყენებულია ბათქაში. სასახლეში მოწყობილია ჩრდილოეთიდან ერთი და დასავლეთიდან ორი შესასვლელი. შესასვლელს ყველა მხარეს აქვს კარგად გათლილი ქვის საფეხურები. სახლს ჩრდილოეთიდან ოთხი სარკმელი აქვს, დასავლეთით - ექვსი, სამხრეთით - ოთხი, აღმოსავლეთით კი - რვა. სასახლის კუთხეები ამოყვანილია აგურის ჩუქურთმებით, ხოლო შემდგომ შელესილია გაჯით. გადახურვა აქვს თუნუქის. სახურავის კარნიზი თხელი ფიცრებისა და ტკეჩისაგანაა არის დამზადებული, რომლის ბათქაში ასევე ჩუქურთმებითაა ამოყვანილი. ფასადის სხვადასხვა მონაკვეთზე ქალისა და კაცის თავების თაბაშირში შესრულებული გამოსახულებები გვხვდება.

## რესურსები ინტერნეტში
კატეგორია:აბაშის მუნიციპალიტეტის არქიტექტურული  ძეგლები
კატეგორია:საქართველოს სასახლეები
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
კატეგორია:1915
პეტროპავლოვსკ-კამჩატსკი

**პეტროპავლოვსკ-კამჩატსკი** () — ქალაქი რუსეთში, კამჩატკის მხარის ადმინისტრაციული ცენტრი. 2018 წლის მდგომარეობით ქალაქის მოსახლეობა შეადგენს 181 216 ადამიანს. განლაგებულია კამჩატკის ნახევარკუნძულის სამხრეთ-აღმოსავლეთ სანაპიროზე, წყნარი ოკეანის ავაჩის უბის ჩრდილო ნაპირზე. საზღვაო პორტია. ავტოგზით დაკავშირებულია უსტ-კამჩატსკთან და ოზერნოვსკისთან. ქალაქიდან 29 კმ-შია ელიზოვოს საერთაშორისო აეროპორტი. პეტროპავლოვსკ-კამჩატსკი რუსეთის საზღვაო-საჰაერო ფლოტის წყნაროკეანური ფლოტის ბაზაა. ქალაქია 1812 წლიდან.

## რესურსები ინტერნეტში
* ოფიციალური საიტი  

## სქოლიო
კატეგორია:კამჩატკის მხარის ქალაქები
სერგეი გავრილოვი (პოლიტიკოსი)

**სერგეი ანატოლის ძე გავრილოვი** (; დ. 27 იანვარი, 1966, ტულა, რსფსრ, სსრკ) — რუსი პოლიტიკოსი. რუსეთის სახელმწიფო დუმის დეპუტატი რუსეთის ფედერაციის კომუნისტური პარტიიდან. 2019 წლის 20 ივნისს თბილისში მართლმადიდებლობის საპარლამენტთაშორისო ასამბლეის სესიის დროს მის მიერ საქართველოს პარლამენტის თავმჯდომარის, ირაკლი კობახიძის სკამის დაკავებასა და საქართველოს პარლამენტში რუსულ ენაზე ასამბლეის სესიის ჩატარებას მოყვა საპროტესტო აქცია პარლამენტის შენობის წინ, რომელიც პოლიციამ და სპეციალური დანიშნულების რაზმმა რეზინის ტყვიებით, გაზისა და წყლის ჭავლის საშუალებით დაარბია. მიღებული აქვს II ხარისხის ორდენი „მამულის წინაშე დამსახურებისათვის“.

## რესურსები ინტერნეტში
* რუსეთის სახელმწიფო დუმის ოფიციალური ვებ-გვერდი

კატეგორია:დაბადებული 27 იანვარი
კატეგორია:დაბადებული 1966
კატეგორია:რუსი პოლიტიკოსები
კატეგორია:ცოცხალი ადამიანები
ფილმების კლასიფიკაციის ბრიტანული საბჭო

**ფილმების კლასიფიკაციის ბრიტანული საბჭო** (; აბრევიატურა **BBFC**; ადრე **კინოცენზურის ბრიტანული საბჭო**) — არასამთავრობო ორგანიზაცია, რომელიც დაარსდა 1912 წელს და პასუხისმგებელია ფილმების, ვიდეო თამაშებისა და სხვადასხვა ვიდეონამუშევრების (ტელეპროგრამების, ტრეილერების, სარეკლამო რგოლების და ა.შ.) კლასიფიკაციასა და ცენზურაზე გაერთიანებულ სამეფოში.

## რესურსები ინტერნეტში
*
* 

## სქოლიო
კატეგორია:ფილმების კლასიფიკაციის ბრიტანული საბჭო
კატეგორია:გაერთიანებული სამეფოს ტელევიზია
კატეგორია:1912 წელს დაარსებული ორგანიზაციები
კატეგორია:1912 წელს დაარსებულები ინგლისში
ვიზუალური ეფექტების საზოგადოება

**ვიზუალური ეფექტების საზოგადოება** (; აბრევიატურა **VES**) — კინოორგანიზაცია, რომელიც დაარსდა 1997 წელს. ორგანიზაცია აერთიანებს 3700-ზე მეტ წევრს 35 ქვეყნიდან, რომლებსაც კავშირი აქვთ ვიზუალურ ეფექტებთან. 2003 წლიდან იგი მართავს სპეციალური კინოდაჯილდოების ცერემონიას „VES Awards“. გარდა ამისა, ვიზუალური ეფექტების საზოგადოების პატრონაჟით ტარდება 25-მდე საგანმანათლებლო ღონისძიება.

## რესურსები ინტერნეტში
*
* VES Awards 

## სქოლიო
კატეგორია:გასართობი ინდუსტრიის საზოგადოება
კატეგორია:1997 წელს დაარსებული ორგანიზაციები
კატეგორია:ვიზუალური ეფექტების საზოგადოების ჯილდო
კატეგორია:ორგანიზაციები ანბანის მიხედვით
ნერპიჩიე (კამჩატკის მხარე)

**ნერპიჩიე** () — მარილიანი ტბა რუსეთში, კამჩატკის მხარეში. მდებარეობს კამჩატკის ნახევარკუნძულზე, ზღვის დონიდან 0,4 მ სიმაღლეზე. ფართობით კამჩატკის მხარის უდიდესი ტბაა. ზედაპირის ფართობი 552 კმ², მაქსიმალური სიღრმე 12 მ. ტბის ჩრდილო-აღმოსავლეთ ნაწილს ეწოდება კულტუჩნოეს ტბა, რომლის ფართობია 104 კმ². ლაგუნური ტიპისაა. წარმოადგენს ზღვის ყურის რელიქტს, რომელიც ზღვას გამოეყო ნაპირის ნელი აზევების შედეგად. აქვს არასწორი ფორმა. ნაპირები ძლიერაა დაჭაობებული. ტბიდან გამოედინება მდინარე კამჩატკის შენაკადი მდინარე — ოზერნაია. ნერპიჩიეს ერთვის 117 მცირე მდინარე და ნაკადული. საზრდოობს თოვლისა და წვიმის წყლით. წყლის მინიმალური მარილიანობა ფიქსირდება ივნისში, ხოლო მაქსიმალური ზამთარში. ტბის სამხრეთ ნაპირზეა მუშათა დაბა და ნავსადგური უსტ-კამჩატსკი.

## იხილეთ აგრეთვე
* რუსეთის ტბები

## სქოლიო
კატეგორია:კამჩატკის მხარის ტბები
კატეგორია:ტბები ანბანის მიხედვით
იუპიტერის ჯილდო (კინოდაჯილდოება)

**იუპიტერის ჯილდო** (Jupiter Award) — ყოველწლიური გერმანული კინოდაჯილდოება. იგი არის ყველაზე მასშტაბური კინოდაჯილდოება გერმანიაში აუდიტორიის კუთხით. ცერემონია იმართება 1979 წლიდან, გერმანული ჟურნალის „Cinema“-ს ხელმძღვანელობით, 2011 წლიდან კი — ჟურნალ „TV Spielfilm“-თან თანამშრომლობით. ჯილდოები გაიცემა 11 კატეგორიაში.

## რესურსები ინტერნეტში
*  

კატეგორია:გერმანიის კინოდაჯილდოებები
კატეგორია:1979 წელს დაარსებული დაჯილდოების ცერემონიები‎
კატეგორია:კინემატოგრაფიული ჯილდოები
კატეგორია:ჯილდოები ანბანის მიხედვით
სეიდლარი (ლაჩინი)

**სეიდლარი** (, ) — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
* 

## სქოლიო 
კატეგორია: ლაჩინის რაიონის სოფლები
დოროთეა დანიელი (1546-1617)

**დოროთეა დანიელი** (, ; დ. 29 ივნისი, 1546 — გ. 6 იანვარი, 1617) — ოლდენბურგების დინასტიის წარმომადგენელი. დანიის მეფე კრისტიან III-ისა და დედოფალ დოროთეა საქსენ-ლაუენბურგელის ქალიშვილი. ბრაუნშვაიგ-ლიუნებურგის ჰერცოგ ვილჰელმის მეუღლე. 

## ბიოგრაფია 
დოროთეა დაიბადა 1546 წლის 29 ივნისს კოლდინგში. იგი იყო დანიისა და ნორვეგიის მეფე კრისტიან III-ისა და მისი ცოლის, დედოფალ დოროთეა საქსენ-ლაუენბურგელის ნაბოლარა ქალიშვილი. 1561 წლის 12 ოქტომბერს, იგი ცოლად გაჰყვა ბრაუნშვაიგ-ლიუნებურგის ჰერცოგ ვილჰელმს, რომელთანაც თხუთმეტი შვილი შეეძინა. 

1592 წელს, როდესაც მისი ქმარი გარდაიცვალა, იგი თავისი ვაჟის, გეორგის რეგენტი გახდა. იგი მეტად ენერგიული რეგენტი იყო, მაგრამ მისი უცხოური წარმომავლობის გამო, ადგილობრივი დიდებულები არ ენდობოდნენ. იგი გარდაიცვალა 1617 წლის 6 იანვარს, ვინზენში, გერმანიაში. 

## შვილები 
# სოფია (1563-1639), ცოლად გაჰყვა ბრანდენბურგ-ანსბახის მარკგრაფ გეორგ ფრიდრიხს;
# ერნსტი (1564-1611);
# ელიზაბეთი (1565-1621), ცოლად გაჰყვა ჰოენლოჰ-ლანგენბურგის მთავარ ფრიდრიხს;
# კრისტიანი (1566-1633);
# ავგუსტი (1568-1636), ბრაუნშვაიგ-ლიუნებურგის ჰერცოგი, გარდაიცვალა დაუოჯახებელი;
# დოროთეა (1570-1649), ცოლად გაჰყვა ბირკენფელდის პფალცგრაფ კარლს;
# კლარა (1571-1658), ცოლად გაჰყვა შვარცბურგ-ბლანკენბურგის გრაფ ვილჰელმს;
# ანა (1572-1601), გარდაიცვალა გაუთხოვარი;
# მარგარეტი (1573-1643), ცოლად გაჰყვა საქსენ-კობურგის ჰერცოგ იოჰან კაზიმირს;
# ფრიდრიხი (1574-1648);
# მარია (1575-1610), გარდაიცვალა გაუთხოვარი;
# მაგნუსი (1577-1632);
# გეორგი (1582-1641);
# იოჰანი (1583-1628);
# სიბილა (1584-1652), ცოლად გაჰყვა ბრაუნშვაიგ-ლიუნებურგის ჰერცოგ იულიუს ერნესტს;

## ლიტერატურა 
* Das fürstliche Beilager Herzog Johann Casimirs auf Schloss Heldburg und in Coburg. siehe: Norbert Klaus Fuchs: Das Heldburger Land–ein historischer Reiseführer. Verlag Rockstuhl, Bad Langensalza 2013, ISBN 978-3-86777-349-2
*  Heinrich Schulz: Chronik von Wilsede. Hrsg. vom Verein Naturschutzpark e. V. Verein Naturschutzpark e. V., Stuttgart/Hamburg 1967, S. 49.
*  Peter Kuhlbrodt: Clara grevin undt fraw zu Schwartzburgk wittwe (1571–1658). Leben und Wirken einer geborenen Herzogin in Heringen (Helme); 2008, S. 6 [1] (pdf abgerufen am 30. Juni 2013; 903 kB)

კატეგორია:დაბადებული 29 ივნისი
კატეგორია:დაბადებული 1546
კატეგორია:გარდაცვლილი 6 იანვარი
კატეგორია:გარდაცვლილი 1617
კატეგორია:ოლდენბურგები
კატეგორია:დანიის პრინცესები
კატეგორია:ნორვეგიის პრინცესები
ჰენრი კევილი

**ჰენრი უილიამ დალგლიშ კევილი** (; ; დ. 5 მაისი, 1983, სენტ-ჰელიერი) — ბრიტანელი კინო- და ტელემსახიობი. 2013 წელს ჟურნალმა „გლამურმა“ იგი „მსოფლიოს ყველაზე სექსუალურ მამაკაცად“ დაასახელა.

## ბიოგრაფია
ჰენრი კევილი დაიბადა სენტ-ჰელიერში, ჯერზიში (ნორმანდიის კუნძულები), კოლინ კევილისა და მარიანა დალგლიშის ოჯახში. სწავლობდა წმინდა მიქაელის მოსამზადებელ სკოლაში, შემდეგ სწავლა განაგრძო სტოუს სკოლაში.

მისი დებიუტი კინოში შედგა 2001 წელს ფილმში „ლაგუნა“. 2002 წელს მონაწილეობდა ფილმში „გრაფი მონტე კრისტო“, 2003 წელს კი — „მე დავიპყარი სასახლე“. მოგვიანებით გამოჩნდა რამდენიმე ტელესერიალში, მათ შორის — BBC-ის „ინსპექტორ ლინლის საიდუმლოებანი“, ITV-ის „წმინდა ინგლისური მკვლელობები“ და „Showtime-ის „ტიუდორები“. მას შემდეგ მონაწილეობა მიიღო რამდენიმე ჰოლივუდურ ფილმში, როგორებიცაა „ტრისტანი და იზოლდა“ (2006), „ვარსკვლავური მტვერი“ (2007), „მეწამული ნაკადული“ (2009) და „ღმერთების ომი: უკვდავები“ (2011).

კევილმა საყოველთაო აღიარება მოიპოვა სუპერმენის როლის განსახიერებით DC-ის გაფართოებული სამყაროს ფილმებში: „ფოლადის ადამიანი“ (2013), „ბეტმენი სუპერმენის წინააღმდეგ: სამართლიანობის გარიჟრაჟი“ (2016) და „სამართლიანობის ლიგა“ (2017). 2018 წელს მიიღო როლი ფილმში „შეუსრულებელი მისია: მემკვიდრეობა“. 2018 წელს ცნობილი გახდა, რომ კევილი განსახიერებს გერალტ რივიელის როლს Netflix-ის ტელესერიალში „მხედვარი, რომელიც გამოვდა 2019 წელს.

2014 წელს გადაეცა MTV Movie & TV Awards-ის ჯილდო, აგრეთვე სხვადასხვა დროს ნომინირებული იყო სხვადასხვა კინოდაჯილდოების ცერემონიებზე. კევილი არის ჯერალდ დარელის სახელობის ველური ბუნების დაცვის ფონდის წარმომადგენელი.

## ფილმოგრაფია
## რესურსები ინტერენტში
*  
* 
* 
* 
* ჰენრი კევილი — People.com

## სქოლიო
კატეგორია:დაბადებული 5 მაისი
კატეგორია:დაბადებული 1983
კატეგორია:XXI საუკუნის ბრიტანელი მამაკაცი მსახიობები
კატეგორია:ბრიტანელი მამაკაცი კინომსახიობები
კატეგორია:ბრიტანელი მამაკაცი ტელემსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
გეორგ ლუდვიგ ჰოლშტაინ-გოტორპელი

**გეორგ ლუდვიგ ჰოშტაინ-გოტორპელი** (; დ. 16 მარტი, 1719 — გ. 7 სექტემბერი, 1763) — ოლდენბურგების დინასტიის წარმომადგენელი. ოტინის მთავარ კრისტიან ავგუსტ ჰოლშტაინ-გოტორპელისა და ალბერტინა ფრედერიკა ბადენ-დურლახელის ვაჟი. პრუსიის ლეიტენანტ-გენერალი და რუსეთის არმიის ფელდ-მარშალი. მონაწილეობდა შვიდწლიან ომში. 1760 წელს ფრიდრიხ დიდის დავალებით იბრძოდა ტორგაუს ბრძოლაში. 1762 წელს, მისმა ბიძაშვილმა იმპერატორმა პეტრე III-მ ფელდ-მარშლობა უბოძა. 1762 წელს მონაწილეობა მიიღო რუსეთის სახელმწიფო გადატრიალებაში, რა დროსაც ტახტზე მისი მამიდაშვილი ეკატერინე II ავიდა. 

## ქორწინება და შვილები 
1750 წელს ცოლად შეირთო სოფია შარლოტა სონდენბურგელი, რომელთანაც შეეძინა სამი შვილი:
# ფრედერიკი (1751-1752), გარდაიცვალა ჩვილი;
# ვილჰელმი (1753-1772), გარდაიცვალა დაუქორწინებელი;
# პეტერ I (1755-1829), ოლდენბურგის ჰერცოგი;

## წინაპრები 

## ლიტერატურა 
*  Georg Ludwig, Herzog von Holstein-Gottorp von Ernst Graf zur Lippe-Weißenfeld in: Allgemeine Deutsche Biographie

კატეგორია:დაბადებული 16 მარტი
კატეგორია:დაბადებული 1719
კატეგორია:გარდაცვლილი 7 სექტემბერი
კატეგორია:გარდაცვლილი 1763
კატეგორია:ჰოლშტაინ-გოტორპები
კატეგორია:წმინდა ანდრია პირველწოდებულის ორდენის კავალრები